google/wiki40b huggingface dataset:
विसरण

दो या दो से अधिक पादार्थों का स्वतः एक दूसरे से मिलकर समांग मिश्रण बनाने की क्रिया को विसरण (डिफ्यूजन) कहते हैं। सजीव कोशिकाओं में अमीनो अम्ल के संवहन में विसरण की मुख्य भूमिका है।

परिचय

सभी वस्तुएँ, ठोस, द्रव और गैसें, बड़े सूक्ष्म कणों से बनी हुई हैं। सबसे छोटे कणों को अणु (molecules) कहते हैं। अणु पदार्थों में सतत गतिशील रहते हैं। इनकी गतियाँ बहुत कुछ ताप पर भी निर्भर करती हैं। भिन्न भिन्न वस्तुओं को यदि एक साथ रखा जाए, तो इन गतियों के कारण वे परस्पर मिल जाती हैं। ठोसों के अणु एक दूसरे से बहुत निकटता से सटे हुए रहते हैं। द्रवों के अणु ठोसों के अणुओं की अपेक्षा कम सटे हुए रहते हैं। गैसों के अणु तो एक दूसरे से पर्याप्त दूरी पर रहते हैं, यही कारण है कि गैसें बड़ी शीघ्रता से एक दूसरे में मिल जाती हैं। द्रवों के अणु उतनी शीघ्रता से नहीं मिलते और ठोसों के अणु तो और देर से परस्पर मिलते हैं। इस प्रकार पदार्थों के अणुओं के परस्पर मिल जाने को विसरण (Diffusion) कहते हैं। 
विसरण एक अपरिवर्तनीय क्रिया है, जिसमें पदार्थों के स्वाभाविक बहाव से सांद्रण का अंतर कम होता रहता है। यह क्रिया सभी पदार्थों में होती है। क्लोरीन गैस के जार पर यदि एक हवा भरा जार रख दिया जाए, तो क्लोरीन गैस के भारी होने पर भी उसके अणु विसरण द्वारा ऊपर उठकर दोनों जारों में मिल जाते हैं और कुछ समय में वे एक से संगठन के हो जाते हैं। यदि किसी जल के पात्र में तूतिया का एक क्रिस्टल रख दिया जाए, तो पहले क्रिस्टल के निकट का जल तूतिए के विलयन सा हो जाएगा और कुछ समय के बाद सारा जल तूतिए के रंग का हो जाएगा और कुछ समय के बाद सारा जल तूतिए के रंग का हो जाएगा। ऐसा विसरण के कारण होता है। यदि सोने के एक टुकड़े को सीस के टुकड़े के संपर्क में रखा जाए, तो कुछ दिनों के बाद सीस में सोना और सोने में सीस की उपस्थिति मालूम की जा सकती है। गुरुत्वाकर्षण से विसरण में कोई रुकावट नहीं पड़ती और न उत्प्लवकता का ही उसपर कोई प्रभाव पड़ता है।

गैसों का विसरण

गैसें शीघ्रता से विसरण करती हैं। हलकी गैसें, कम घनत्व के कारण, अधिक शीघ्रता से और भारी गैसें, अधिक घनत्व के कारण, कम शीघ्रता से विसरण करती हैं। इस संबंध में ग्राहम ने एक नियम जो 'ग्राहम के गैस विसरण के नियम' के नाम से विख्यात है, प्रतिपादित किया है। इस नियम के अनुसार समान दाव और ताप पर विसरण की गति गैसों के आपेक्षिक घनत्व के वर्गमूल का व्यूत्क्रमानुपाती होती है। 
गैसों के विसरण से हमें अनेक बड़े उपयोगी परिणाम प्राप्त होते हैं। इसकी सहायता से हम कुछ गैसों का आपेक्षिक घनत्व और इससे अणुभार निकाल सकते हैं तथा कुछ गैसों के मिश्रण से उनके संघटकों को अलग अलग कर सकते हैं। विसरण से कुछ गैसों के समस्थानिकों के पृथक्करण में हमें सफलता मिली है। कुछ जहरीली गैसें विसरण के कारण वायु में इतनी फैल जाती है कि उनसे हानि होने की संभावना बहुत कम हो जाती है। कार्बन डाइऑक्साइड गैस का वायु में एक निश्चित मात्रा से अधिक रहना स्वास्थ्य के लिए बहुत हानिकारक है। पृथ्वीतल पर ईधंन आदि से बना और साँस द्वारा निकला कार्बन डाइऑक्साइड भारी होने पर भी विसरण द्वारा समस्त वायु में ऐसा मिल जाता है कि उसके अनुपात में विशेष अंतर नहीं पाया जाता। कोयले की खानों में पाई जानेवाली दाह्य गैस, मार्श गैस, विसरण द्वारा ही समस्त खानों में फैल जाती है और उसके किसी एक स्थान की वायु के परीक्षण से इसका पता लग जाता है।

द्रवों का विसरण

द्रवों का विसरण गैसों के विसरण की अपेक्षा अधिक पेंचीदा है। इनका विसरण बहुत कुछ पदार्थों की प्रकृति पर निर्भर करता है। सांद्रण और ताप की वृद्धि से विसरण अपेक्षया सरल होता है। 
मुख्य लेख फिक के विसरण के नियम
गाज़ोलाज़ का गिरजाघर

इतिहास

इस गिरजाघर का निर्माण रोमनेस्क शैली में हुआ था। इसका निर्माण कार्य 13 वीं सदी में शुरू हुआ था पर कुछ विद्वानों का यह मानना है यह गिरजाघर 11वीं सदी का है।इसको नवारे के प्रमुख्य गिरजाघरों में से एक माना जाता है।  यह संत जान के निर्माण शास्त्रियों द्वारा बनाया गया था। संभावना है कि इसको पेदरो एकसीमिनाज़ के आदेश पर बनाया गया था, यां फिर उसके उदार पिता के कहने पर बनाया गया।
ऐल्डस हक्स्ले

ऐल्डस लॅनर्ड हक्स्ले (अंग्रेज़ी: Aldous Leonard Huxley, जन्म: २६ जुलाई १८९४, मृत्यु: २२ नवम्बर १९६३) एक ब्रिटिश लेखक थे और प्रसिद्ध हक्स्ले परिवार के सदस्य थे। वे अपने उपन्यासों के लिए जाने जाते हैं, विशेषकर "ब्रेव न्यू वर्ल्ड" नामक भविष्यदर्शी उपन्यास के लिए। उन्होने कुछ अरसे तक "ऑक्सफोर्ड पोएट्री" (ऑक्सफोर्ड कविता) पत्रिका का संपादन भी किया और कई लघु कहानियों, कविताओं, यात्रा-वर्णनों और फ़िल्मी कहानियों का भी प्रकाशन किया। हालांकि उनका जन्म इंग्लैण्ड के सरी ज़िले में हुआ था, उन्होने अपने जीवन का आगे का भाग अमेरिका के लॉस ऐन्जेलिस शहर में व्यतीत किया।

वेदान्त और मानववाद में रूचि

ऐल्डस हक्स्ले मानववाद और शांतिवाद में गहरा विशवास रखते थे और बढ़ती उम्र में उन्हें आत्मा-सम्बन्धी विषयों में दिलचस्पी हो गई थी। १९३९ के बाद उनका दक्षिणी कैलिफ़ोर्निया वेदान्त संसथान के साथ सम्बन्ध बना जहाँ वे स्वामी प्रभावानंद से प्रेरित हुए। १९४१ से १९६० तक उन्होंने इस संसथान द्वारा प्रकाशित "वेदान्त और पश्चिम" (Vedanta and the West) पत्रिका के लिए ४८ लेख लिखे। १९४४ उन्होने "भगवद् गीता: प्रभु का गीत" (Bhagavad Gita: The Song of God) नामक श्रीमद्भगवद्गीता के एक अंग्रेज़ी अनुवाद की भूमिका लिखी। समय के साथ हक्स्ले नशीले पदार्थों के प्रयोग से "खुली" मानसिकता पाने के पक्ष में हो गए और उन्होंने अपनी पुस्तक "बोध के द्वार" (The Doors of Perception) में स्वयं अपने मॅस्कालीन नामक पदार्थ लेने के अनुभवों के बारे में लिखा। इस से उनके और स्वामी प्रभावानंद के बीच दूरी हो गई, क्योंकि स्वामी इसके हक में नहीं थे। फिर भी हक्स्ले ने संस्था के साथ लिखना और बोलना जारी रखा।
अरनिको

अरनिको, बलबाहू या आनिक (चीनी भाषा:: 阿尼哥)(1245 - 1306) नेपाल, तिब्बत तथा चीन के युआन राजवंश के प्रसिद्ध कलाकार थे। उन्होने इन क्षेत्रों के मध्य कला के क्षेत्र में आदान-प्रदान के क्षेत्र में भी बहुत काम किया।
उनका जन्म अभय मल्ल के शासनकाल में काठमांडू उपत्यका में हुआ था। पीकिंग के मियाओयिंग मंदिर के श्वेत स्तूप के निर्माण के लिये वे प्रसिद्ध हैं।
2004 मैड्रिड मास्टर्स

पुरुष एकल

मराट साफिन ने  दवीद नलबन्दियान को 6–2, 6–4, 6–3 से हराया।

पुरुष युगल

मार्क नोल्स /  डेनियल नैस्टर ने  बॉब ब्रायन /  माइक ब्रायन को 6–3, 6–4 से हराया।
वॉशिंगटन नेवी यार्ड गोलीबारी

वारदात

वारदात नेवल सी सिस्टम्स कमांड मुख्यालय इमारत #197 पर स्थानीय समय अनुसार सुबह 8:20 बजे शुरू हुई। तब मुख्यालय में काम करने वाले कर्मचारी दफ़्तर पहुँच रहे थे। वॉशिंगटन पुलिस के अनुसार बंदूकधारियों ने सेना की वर्दी पहनी हुई थी तथा उन्होंने एक साथ अंधाधुंध फायरिंग की। यार्ड में काम करने वाले कुछ कर्मचारियों के मुताबिक़ उन्होंने एक हथियारबंद को निशाना लगाते हुए देखा और इसके बाद भगदड़ मच गई। सुरक्षा एजेंसियों द्वारा की गई जवाबी कार्यवाही में एक अपराधी की मौके पर ही मौत हो गई थी।

प्रभाव व प्रतिक्रिया

वारदात के कारण कम से कम आठ नजदीकी स्कूलों को बंद कर दिया था तथा कई सड़कें और पुल भी बंद कर दिए गए थे। रोनाल्ड रीगन वॉशिंगटन राष्ट्रीय हवाई अड्डे से विमानों की उड़ान अस्थायी रूप से निलंबित कर दी गई थीं।
अमेरिका के राष्ट्रपति बराक ओबामा ने गोलाबारी की निंदा करते हुए वारदात को "कायरतापूर्ण कृत्य" बताया।
1996 हैमबर्ग मास्टर्स

पुरुष युगल

मार्क नोल्स /  डेनियल नैस्टर ने  गाय फोर्जे /  यैकब लासेक को 6-4, 7-6 से हराया।
कौशल्या

कौशल्या रामायण की एक प्रमुख पात्र हैं। वे कौशल प्रदेश (छत्तीसगढ़) की राजकुमारी तथा अयोध्या के राजा दशरथ की पत्नी थीं। कौशल्या को राम की माता होने का सौभाग्य प्राप्त हुआ।
रतन सिंह द्वितीय

राणा रतन सिंह मेवाड़, राजस्थान के शिशोदिया राजवंश के शासक थे।
सियरा माद्रे ओरियण्टल

यह एक प्रमुख पर्वत श्रेणी हैं।
श्रीनारायण चतुर्वेदी

जीवन परिचय

श्री नारायण चतुर्वेदी का जन्म उत्तर-प्रदेश के इटावा जनपद में सन् 1895 ई॰ में हुआ माना जाता है तथा श्रीनारायण जी इसी जन्मतिथि के हिसाब से ही भारत सरकार की राजकीय सेवा से सेवानिवृत भी हुये। (हाँलांकि इनकी मृत्यु के उपरांत प्रकाशित आत्मकथा ‘परिवेश की कथा’ में उन्होने अपना जन्म आश्विन कृष्ण तृतीया, अर्थात 28 दिसम्बर 1893 ई0 की मध्यरात्रि को होना अवगत कराया है)। इनके पिता श्री द्वारिका प्रसाद शर्मा चतुर्वेदी उस क्षेत्र में अपने समय के संस्कृत भाषा के नामी विद्वान थे। पिता की विद्धता का सीधा प्रभाव श्रीनारायण जी पर पड़ा और इनकी शिक्षा इलाहाबाद विश्वविद्यालय से इतिहास विषय में एम0ए0 करने के साथ पूर्ण हुयी। कालान्तर में इन्होंने यूनिवर्सिटी ऑफ लंदन से शैक्षणिक तकनीकी में उच्च शिक्षा भी ग्रहण की। स्वतंत्रता से पूर्व उन्होंने सन् 1926 से 1930 तक जिनेवा में भारतीय शैक्षिक समिति के प्रमुख के रूप में भाग लिया। ये कई वर्षो तक उत्तर प्रदेश सरकार के शैक्षिक विभाग के भी प्रमुख रहे। स्वतंत्रता प्राप्ति के उपरांत इन्होंने आल इंन्डिया रेडियो के उप महानिदेशक (भाषा) के रूप में तैनात रहकर हिंदी भाषा विज्ञान के विकास के संबंध में महत्वपूर्ण भूमिका का निर्वहन करते हुये सेवानिवृत हुये।
इनकी ख्याति एक कवि, पत्रकार, भाषा-विज्ञानी तथा लेेखक के रूप में है।

साहित्य सृजन

इनकी ख्याति एक कवि, पत्रकार, भाषा-विज्ञानी तथा लेखक के रूप में है। उन्होंने अपनी कवितायें ‘श्रीवर’ नाम से लिखकर दो कविता संग्रह तैयार किये हैं 1-रत्नदीप तथा 2-जीवन कण
इनके द्वारा अंग्रेजी भाषा से किया गया अनुवाद ‘विश्व का इतिहास ’ तथा ‘शासक’ महत्वपूर्ण ग्रन्थ हैं। वे हिन्दी भाषा में प्रकाशित संग्राहक कोश ‘विश्वभारती’ के संपादक रहे।
पत्रकारिता के क्षेत्र में राजकीय सेवा से सेवानिवृति के उपरांत लगभग 20 वर्षो तक हिन्दी साहित्य जगत की महत्वपूर्ण पत्रिका ‘सरस्वती’ के संपादक के रूप में इनका योगदान अद्वितीय रहा। ‘सरस्वती’ पत्रिका के संपादन काल में राष्ट्रीय तथा अंतरराष्ट्रीय स्तर पर विख्यात विद्वानों को श्रद्धांजलि स्वरूप लिखे गये संपादकीय लेखेां का संग्रह ‘पावन स्मरण (1976)’ के नाम से प्रकाशित हुआ है।
‘विनोद शर्मा अभिनंदन ग्रन्थ’ (विनोद शर्मा उनका कलोल-कल्पित नाम था) हास्य व्यंग्य का महत्वपूर्ण ग्रन्थ है। उनके द्वारा लिखित ‘आधुनिक हिन्दी का आदिकाल’ (1857-1908)’ तथा ‘साहित्यिक चुटकुले’ भी महत्वपर्ण दस्तावेज हैं।

पुरस्कार व सम्मान

वे स्वयं को ‘यूथफुल ओल्ड मैन’ कहलाना पसंद करते थे। उनके ही शब्दों में कहें तेा ‘इस ‘यूथफुल ओल्ड मैन’ केा भारत सरकार ने 1982 में पद्म भूषण से अलंकृत किया’।
टङ्गीबाड़ी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

टंगीबाड़ी उपजिला बांग्लादेश के मध्य में स्थित, ढाका विभाग के नरसिंदी जिले में स्थित है।
२५९४ ईसा पूर्व

२५९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मियाँ मुमताज़ दौलताना

मियाँ मुमताज़ दौलताना, एक पाकिस्तानी राजनेता एवं पाकिस्तान के प्रांत पंजाब के पूर्व मुख्यमंत्री थे।
सुश्री

सुश्री अथवा सुश्री० एक हिन्दी आदरसूचक हैं, जो किसी महिला के उपनाम या पूर्ण नाम के साथ प्रयुक्त किया जाता हैं इसका उपयोग महिलाओं के संबोधन का एक अकरण रूप हैं जो केवल अविवाहित महिलाओं के लिए प्रयोग किया जाता है। मिस और श्रीमती की तरह, सुश्री शब्द का स्रोत पूर्व में सभी महिलाओ के लिए प्रयुक्य एक हिंदी शीर्षक स्वामिनी में हैं।
कोरोमंडल एक्स्प्रेस २८४१

कोरोमंडल एक्स्प्रेस 2841 भारतीय रेल द्वारा संचालित एक मेल एक्स्प्रेस ट्रेन है। यह ट्रेन हावड़ा जंक्शन रेलवे स्टेशन (स्टेशन कोड:HWH) से 02:50PM बजे छूटती है और चेन्नई सेंट्रल रेलवे स्टेशन (स्टेशन कोड:MAS) पर 05:15PM बजे पहुंचती है। इसकी यात्रा अवधि है 26 घंटे 25 मिनट।
कोरोमंडल एक्सप्रेस भारतीय रेल की प्रमुख वाहको में से एक है। यह एक सुपरफास्ट ट्रेन है जो दैनिक भारत के पूर्वी तट के हावडा (कोलकाता) में हावडा स्टेशन (एचडबल्युएच) और चेन्नाई में चेन्नाई सेंट्रल (मास) के बीच चलती है। यह आईआर के इतिहास में पहली सुपरफास्ट ट्रेन में से एक है। बंगाल की खाडी के साथ भारत के पूर्वी तट को कोरोमंडल तट कहा जाता है इसलियए इस ट्रेन को यह नाम दिया गया है क्योंकि यह कोरोमंडल तट की पूरी लंबाई की सफर करती हैІ यह ट्रेन दक्षिण पूर्व रेलवे क्षेत्र के अंतर्गत आता है।

इतिहास

चोला राजवंश की जमीन को तमिल में चोलामंडलम कहा जाता है जिसका शाब्दिक अनुवाद “चोलो के दायरे” में होता है वहाँ से कोरोमंडल आया है। कोरोमंडल तट भारतीय प्रायद्वीप के दक्षिण तट को दिया गया नाम है।

समय

ट्रेन संख्या १२८४१ और १२८४२ हैІ १२८४१ १४.५० बजे हावडा से रवाना होती है और अगले दिन १७.१५ बजे चेन्नाई सेंट्रल पर आती है। १२८४२ ८.४५ बजे चेन्नई सेंट्रल से रवाना होती है और (फिर से, अगले दिन्) १२.०० बजे हावडा आती है।  हर एक रास्ते पर मार्ग १६६२ किमी की दूरी शामिल करती है।

इंजन की कडीयॉ

ट्रेन सीएलडबल्यु द्वारा बनाये गए डबल्युएपी – ४ वर्ग विध्युत इंजनो से खिंची जाती है जो हावडा से विशाखापट्टनम तक दक्षिण पूर्व रेल्वे के संत्रागची विध्युत इंजन शेड के दवारा अनुरक्षित है और बाद में रेल्वे बोर्ड द्वारा दी गई मंजूरी के अनुसार इंजन कडियो को रोयापुरम आधारित इंजन से चेन्नाई तक जोडा जाता है। यह ५००० एचपी इंजन १३० किमी प्रति घंटे दोडने की क्षमता से लगाये गए हैं लेकिन अनुभागीय गति की सीमा की वजह से कोरोमंडल एक्सप्रेस ११० किमी प्रति घंटे से १२० किमी प्रति घंटे की अधिकतम अनुमत गति से चलती है। विध्युतीकरण के तुरंत बाद ट्रेन चेन्नाई से हावडा तक सिकंदराबाद (लल्लागुडा) आधारित डबल्युएपी – ४ इंजन से खिंची जाती है लेकिन विशाखापट्टनम में इंजन को उलटा करने के लिए आवश्यक अत्यधिक समय और मुश्किल की वजह से बाद में इसे हावडा से विशाखापट्टनम तक संत्रागची इंजन से और विशाखापट्टनम से चेन्नाई तक ईरोड आधारित इंजन से चलाने का निर्णय लिया गया। जब रोयापुरम शेड चेन्नाई के पास आता है तब रोयापुरम आधारित इंजन विशाखापट्टनम से चेन्नाईतक खिंचने के लिए उपयोग में लिया जाता है।

गति

यह ट्रेन १२० किमी प्रति घंटे की अधिकतम गति के साथ २७ घंटे ५ मिनट के कुल समय में १६६२ किमी की कुल दूरी तय करती है। यह भारतीय रेल के इतिहास में पहली सुपरफास्ट ट्रेन में से एक है। यह ट्रेन आमतौर पर सेवा के राजा के रूप में जानी जाती है। और भारतीय रेल की इस मार्ग पर चलने वाली सबसे तेज ट्रेन में से एक है और दक्षिण पूर्व क्षेत्र में हावडा से चेन्नाई  तक और चेन्नाई से हावडा तक के उसके सफर के दौरान किसी भी अन्य ट्रेन के मुकाबले और अन्य सभी ट्रेन जैसे कि राजधानी एक्सप्रेस, दुरंतो एक्सप्रेस, शताब्दी एक्सप्रेस और भारतीय रेल की अन्य सुपरफास्ट एक्सप्रेस ट्रेन में से सर्वोच्च प्राथमिकताओ में से एक भी प्राप्त करती है।

संरचना

रेक में १२ स्लीपर, ६ वातानुकूलित डिब्बे (१ एसी, २ एसी, ३ एसी), पेंट्री कार, ३ सामान्य बेठक और २ एसएलआर होते हैं। यह ट्रेन हावडा चेन्नाई मेल के साथ अपने रेक बाटती है इस प्रकार कोरोमंडल एक्सप्रेस की एक रेक में सीबीसी रेक के साथ २४ डिब्बे होते हैं। जल्द ही इस ट्रेन को एलएचबी रेक मिलेगा|
पिकोर्नावाइरस

पिकोर्नावाइरस एक विषाणु है।
२७३० ईसा पूर्व

२७३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चेन्नई एक्सप्रेस

पटकथा

राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।

समालोचना

चेन्नई एक्सप्रेस को भारत में मिलीजुली समीक्षाएं मिली।

टिकट खिड़की

चेन्नई एक्सप्रेस भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल रु.. 3.95 बिलियन(US$ 57.67 मिलियन) की कमाई की। बॉक्स ऑफ़िस इण्डिया के अनुसार फ़िल्म ने थ्री इडीयट्स द्वारा बनाये गये उच्च मानक रु.. 3.92 बिलियन(US$ 57.23 मिलियन) को पार किया।
चरनदास चोर

सार

यह फिल्म एक क्लासिक लोक कथा से ली गई है, मूल रूप से विजयदान देथा द्वारा सुनाई गई, और हबीब तनवीर ने इसकी लोककथा  के रूप में व्याख्या की। फ़िल्म साधरण- चोर, चंरन दास (लालू राम) के अचरजपूर्ण जीवन का चार्ट पेश करती हे।  विचित्र रूप से वह सिद्धांतों का एक आदमी है।  एक ईमानदार चोर, जो अखंडता और पेशेवर दक्षता वाला  मजबूत चोर  है । वह अपने गुरु से चार प्रतिज्ञायें करता है, कि वह सोने की थाली में कभी भी नहीं खाएगा, कभी भी जुलूस का नेतृत्व नहीं करेगा जो उनके सम्मान में हो , कभी राजा नहीं बनेगा  और कभी राजकुमारी से शादी नहीं करेगा।   बाद में गुरु उससे एक और प्रतिज्ञा करवाता हे की वह कभी झूठ नही बोलेगा।    जीवन की यात्रा पर वह चल देता हे। उसे राजा बनने की मशहूर होने की और राजनीतक पद मिलने पर भी ठुकरा देता हे।  बाद में, स्थानीय राजकुमारी (स्मिता पाटिल)उस पर  मुग्ध हो जाती  है और उससे शादी करना चाहती हे। यहाँ पर इंकार करने पर उसकोअपने जीवन का मूल्य चुकाना पड़ता हे।यहीं वह बता पाता हे की सच का जीवन जीना ,  मानव  के लिए कितना मुश्किल हे ।

कास्ट

लालू राम चरनदास 
स्मिता पाटिल  प्रिंसेस 
मदनलाल 
फ़िदा भाई 
साधु मैहर 
हबीब तनवीर 
अंजलि पैगंकार 
सूंदर 
बेबी दस् 
बाबू 
कमाल कर
तोलामानका दे जरामा का गिरजाघर

इतिहास

यह रोमनेस्क (Romanesque) शैली में 12 वीं सदी के आख़री सालों मे या 13 वीं सदी के शुरू में बनाया गया था।
बाकी पुनर्जागरण के निर्माणों की तरह इसे भी 16 वीं सदी में ध्वस्त कर दिया था और फिर से बनाया गया था हालांकि बाद के दौर में भी महराब और मूल भवन गिराने से बच गया है।
मुर्थि नायनमार

मुर्थि नायनमार तमिल नाडु में सन्त था।
हुसैनसागर एक्सप्रेस

भारत के सबसे लोकप्रिय रेलगाड़ियों में एक हुसैनसागर एक्सप्रेस, हैदराबाद और मुंबई के बीच चलती हैं। यह ट्रैन रेलवे जोन के दक्षिण मध्य रेलवे जोन के अंतर्गत आता हैं, जैसा की हमलोग जानते हैं यह जोन अपनी रेलगाड़ियों के साफ़ सफाई एवं समय-पालन के लिए प्रसिद्ध हैं। 1993 के मध्य में इस ट्रैन की शुरुआत हैदराबाद एवं दादर के बीच हुआ था। प्रारम्भ के दिनों में यह ट्रैन हफ्ते में दो बार चलती थी लेकिन जल्द ही 1994 में ये ट्रैन प्रतिदिन चलने लगी। इस ट्रैन ने पहले से ही चलने वाली मीनार एक्सप्रेस (2001/2102) का स्थान ले लिया, जो बॉम्बे विक्टोरिया टर्मिनस एवं सिकंदराबाद के बीच चलती थी।

एटीमोलोग्य

इस ट्रैन का नामकरण हुसैन सागर झील, हैदराबाद (भारत ) के नाम पर किया गया था, जिसका निर्माण हज़रत हुसैन शाह वाली ने १५६२ में इब्राहिम क़ुली कुतब शाह के  शासन काल में किया था। आज भी ये झील हैदराबाद की शान मानी जाती हैं एवं पर्यटकों के आकर्षण का केंद्र हैं।
ये ट्रैन मुंबई से रात के 21.50 में खुलती है, एवं दुसरे दिन दोपहर को 12.10 मिनट्स पे हैदराबाद पहुँचती हैं। ये ट्रैन कुल १७ जगहों पे रूकती हैं एवं शोलापुर में ये सबसे देर १० मिनट के लिए रूकती हैं। अपने पूरे सफर के दौरान ये ट्रैन 790 किलोमीटर (410 मील ) की दूरी तय करती हैं। यह ट्रैन कुल मिलकर 13 घण्टे 45 मिनट का समय लेती हैं। इस ट्रैन की परिचालन गति 58.7 Km/h की हैं। हैदराबाद से ये दिन के 2:45 में खुलती हैं एवं मुंबई दुसरे दिन सबेरे 4:55 में पहुँचती हैं।

रचना

इस ट्रैन में स्लीपर क्लास के 10 डिब्बे, ३ ऐ सी के 2 डिब्बे, 2 ऐ सी का 1 डिब्बा, 1 ऐ सी +2 ऐ सी मिश्रित 1 डिब्बा एवं जनरल क्लास के 4 डिब्बे हैं।
इस ट्रैन की टिकिटों की बुकिंग आई आर सी टी सी के वेबसाइट से होती हैं एवं इसमें स्लीपर क्लास का भाड़ा 425 रुपया ($7), 3 ऐ सी का 1125 रुपया (18$), 2 ऐ सी 1590 रुपया ($26), 1 ऐ सी 2695 रुपया (44$) हैं।
अपने समयबद्धता के चलते ये ट्रैन काफी पॉपुलर हैं एवं इसलिए यात्रिओं के बीच इसकी मांग कभी कम नहीं होती। मुंबई एवं हैदराबाद दोनों जगहों पर काफी लोग काम करते है इसलिए इसमें रिज़र्वेशन काफी मुश्किल से मिलता हैं। देश के दो महत्वपूर्ण व्यापारिक जगहों के ये जोड़ती हैं अत ये बात स्वाभाविक हैं कि इस ट्रैन में भीड़ होगी ही। हैदराबाद एक्सप्रेस के अपेक्षा इसे काफी लोग पसंद करते हैं एवं सोलापूर के लोगों के बीच भी इस ट्रैन की काफी मांग रहती हैं।
इस ट्रैन में पैंट्री कार की भी व्यवस्था हैं एवं इससे आई आर सी टी सी के द्वारा इसकी भी व्यवस्था की जाती हैं। इसमें हैदराबाद के तहजीब को ध्यान में रखते हुए काफी लजीज खाने परोसे जाते हैं। इस ट्रैन में उपलब्ध खाने के दीवाने भी काफी लोग हैं जो नियमित रूप से इस ट्रैन में सफर तय करते हैं। हुसैनसागर में सफर करना एक काफी सुखद अहसास देता हैं, ये बात केवल उनलोगों को समाज में आएगी जिन्होंने इसमें सफर किया हैं।
काफी लोगों के मुह से एवं एक लोकोक्ति की तरह प्रचलित ये स्लोगन हम सबने सुना हैं कि “भारतीय रेल आम भारतीय की जीवन रेखा हैं ” ये बात इस ट्रैन पे काफी सटीक बैठती हैं।
साहेबपुर कमाल विधानसभा निर्वाचन क्षेत्र, बिहार

साहेबपुर कमाल विधानसभा क्षेत्र भारतीलबुय राज्य बिहार के बेगुसराय जिले का एक विधान सभा क्षेत्र है।

अल्प विवरण

संसदीय और विधान सभा परिसिमन आदेश २००८ में साहेबपुर कमा और बलिया सामुदायिक विकास खंड को मिलाकर साहेबपुर कमाल विधानसभा निर्वाचन क्षेत्र का निर्माण किया गया।
मार्क टेलर

मार्क टेलर (अंग्रेज़ी: Mark Taylor; जन्म 27 अक्तूबर 1964) पूर्व क्रिकेटर है जो 1989 से 1999 तक ऑस्ट्रेलिया क्रिकेट टीम की तरफ से खेलते थे। उन्होंने 1994 से 1999 तक टीम की कप्तानी भी की। उनकी व्यापक रूप से ऑस्ट्रेलिया टेस्ट टीम को प्रभुत्व तक पहुँचाने में महत्वपूर्ण भूमिका मानी जाती है। हालांकि, उन्हें एक दिवसीय अंतरराष्ट्रीय क्रिकेट के लिए कम आदर्श माना जाता था और अंतत 1997 में उन्हें एक दिवसीय कप्तान और खिलाड़ी के रूप में हटा दिया गया। 
104 टेस्ट मैचों में उन्होंने 43.49 की बल्लेबाजी औसत के साथ 7525 रन बनाए जिसमें 19 शतक और 40 भी अर्द्धशतक शामिल हैं। उनका उच्चतम स्कोर 334 रहा। उनके द्वारा लिये गए 157 कैच उस समय एक टेस्ट रिकॉर्ड थे (अब राहुल द्रविड़ कीर्तिमानधारी है)। उनके उत्तराधिकारी स्टीव वॉ ने कप्तान के रूप में जीत के कई रिकॉर्ड स्थापित किये। वह अब क्रिकेट कमेंटेटर और क्रिकेट ऑस्ट्रेलिया के निदेशक हैं।
शल्यतन्त्र

शल्यतन्त्र, आयुर्वेद के आठ अंगों में से एक अंग है। सुश्रुत को शल्यक्रिया का जनक माना जाता है। वाग्भट द्वारा रचित अष्टाङ्गहृदयम् का २९वाँ अध्याय 'शस्त्रकर्म विधि' है।
महर्षि सुश्रुत प्रथम व्यक्ति है जिन्होंने शल्यतंत्र के वैचारिक आधारभूत सिद्धान्तों का प्रतिपादन किया, जिसके आधार पर प्राचीन भारतवर्ष में शल्य कर्म किये जाते रहे। शल्य तंत्र के प्राचीनतम ग्रंथ सुश्रुतसंहिता में शल्यतन्त्र के अतिरिक्त अन्य विषय भी सम्मिलित हैं (कान, गले, और सिर के रोग, प्रसूतितन्त्र और चिकित्साविज्ञान विषयक आचार संहिता आदि )।  महर्षि सुश्रुत ने सबसे पहले शवच्छेदन विधि का वर्णन किया था। महर्षि द्वारा प्रतिपादन 'नासासंधान विधि' वर्तमान में विकसित प्लास्टिक सर्जरी का मूल आधार बनी है, इसे सभी लोग निर्विवाद रूप ले स्वीकार करते हैं। आधुनिक प्लास्टिक सर्जरी विषयक ग्रंथों में सुश्रुत की नासासंधान विधि का उल्लेख ‘इंडियन मेथड ऑफ राइनोप्लास्टी’ के रूप किया जाता है।

अष्टविध शस्त्रकर्म

अष्टविध शस्त्रकर्म की अवधारणा आचार्य सुश्रुत का अद्वितीय योगदान है। इन आठ विशिष्ट सर्जिकल तकनीकों को 'मूल' सर्जिकल प्रक्रिया के रूप में माना जाता है, जो उन सभी रोगों के प्रबंधन में उपयोगी है जिनके लिए शल्यक्रिया आवश्यक है। ये आठ प्रक्रियाएँ हैं- छेदन (Excision), भेदन (Incision), लेखन (Scrapping), व्यधन (Puncturing), विस्रावण (Drainage), ऐषण (Probbing), आहरण (Extraction) और सिवन (Suturing)। 
सुश्रुतसंहिता में उन रोगों का वर्णन है जिनके समुचित प्रबन्धन के लिए शल्यक्रिया आवश्यक है। ये रोग हैं - सद्योव्रण (चोट लगने से बने घाव), विद्रधि (Abcess), रक्तातिप्रवृत्ति (Acute haemorrhage), छिद्रोदर (Intestinal perforation), बद्धोगुदोदर (Intestinal obstruction), मूत्रश्मारी (Urinary calculi) आदि।

क्षारसूत्र

क्षारसूत्र, आयुर्वेदिक शल्यचिकित्सा है जिसके द्वारा भगन्दर और बवासीर की चिकित्सा की जाती है। सूत्र का अर्थ है 'धागा'। एक घागे पर अनेक रसायनों (क्षार) का लेप करने के बाद उसकी सहायता से भगन्दर को काटकर हटाया जाता है। इस विधि में औषधीय तत्वों से भावित सूत्र के बांधने एवं पिरोने से अर्श कटकर गिर जाते है एवं भगन्दर के धाव बिना अतिरिक्त मर्हम पट्टी के स्वतः भर जाते है तथा दुबारा उसी स्थान पर पुनः उत्पन्न नही होते । इन रोगों मे यह विधि 99 प्रतिशत सफल शल्य चिकित्सा है। यह काफी सस्ती, प्रचलित एवं सफल पद्धति है। 
यद्धपि उक्त विधि, शास्त्रों में सूत्र रूप से वर्णित थी किन्तु उसे विकसित कर व्यावहारिक स्वरूप में स्थापित करने का श्रेय बनारस हिन्दू विश्‍वविद्यालय को है।
मालती बेडेकर

मालती बेडेकर (अन्य नाम: विभावरी शिरूरकर, मालती विश्राम बेडेकर) (18 मार्च 1905 - 7 मई 2001) एक भारतीय मराठी लेखिका थीं। वह मराठी साहित्य में पहली प्रमुख नारीवादी लेखिका के रूप में जानी जाती हैं। बालुताई खरे (मराठी: बाळुताई खरे) उनके मायके का नाम था। वे अनंतराव और इंदिराबाई खरे की बेटी थी। उनकी 1938 में विश्राम बेडेकर से मुलाकात हुई और शादी भी, तत्पश्चात उन्होने अपना नाम मालती विश्राम बेडेकर रख लिया।